Valke slaan toe op daggalab in Kaapse rykmansbuurtVan die toerusting wat by die laboratorium gekry is. Die Valke in die Wes-Kaap het in die rykmansbuurt Constantia toegeslaan op ŉ onwettige daggalaboratorium. Kapt. Philani Nkwalase, woordvoerder van die Valke in die Wes-Kaap, het gesê die Valke het saam met lede van die misdaadintelligensie-eenheid gewerk en Maandag ŉ klopjag by die private huis uitgevoer. Die polisie het beslag gelê op cannabis-olie, daggaplante en -sade, asook toerusting en chemikalieë om ekstrakte te maak. “Daar is beslag gelê op rekenaars en laboratoriumtoerusting van R180 000, sowel as kontant wat vermoedelik die opbrengs van misdaad is,” het Nkwalase gesê. Hy het gesê niemand is tydens die klopjag aangekeer nie, maar ŉ inhegtenisneming is op hande.